CELEX: C2004/228/20
Language: el
Date: 2004-09-11 00:00:00
Title: Απόφαση του Δικαστηρίου (δεύτερο τμήμα) της 13ης Ιουλίου 2004 στην υπόθεση C-82/03: Επιτροπή των Ευρωπαϊκών Κοινοτήτων κατά Ιταλικής Δημοκρατίας (Παράβαση κράτους μέλους — Άρθρο 10 ΕΚ — Συνεργασία με τα κοινοτικά Όργανα — Μη διαβίβαση πληροφοριών στην Επιτροπή)

11.9.2004   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 228/11
            
         
      ΑΠΌΦΑΣΗ ΤΟΥ ΔΙΚΑΣΤΗΡΊΟΥ
   
   (δεύτερο τμήμα)
   της 13ης Ιουλίου 2004 
   στην υπόθεση C-82/03: Επιτροπή των Ευρωπαϊκών Κοινοτήτων κατά Ιταλικής Δημοκρατίας (1)
   
   (Παράβαση κράτους μέλους - Άρθρο 10 ΕΚ - Συνεργασία με τα κοινοτικά Όργανα - Μη διαβίβαση πληροφοριών στην Επιτροπή)
   (2004/C 228/20)
   Γλώσσα διαδικασίας: η ιταλική
   Στην υπόθεση C-82/03, Επιτροπή των Ευρωπαϊκών Κοινοτήτων (εκπροσωπούμενη από τον A. Aresu) κατά Ιταλικής Δημοκρατίας (εκπροσωπούμενης από τον I. Μ. Braguglia, επικουρούμενο από τους A. Cingolo και P. Gentili) που έχει ως αντικείμενο να αναγνωριστεί ότι η Ιταλική Δημοκρατία, μη έχοντας συνεργασθεί καλόπιστα με την Επιτροπή στο πλαίσιο υποθέσεως σχετικής με την υγεία και την ασφάλεια των εργαζομένων, έχει παραβεί τις υποχρεώσεις που υπέχει από το άρθρο 10 ΕΚ, το Δικαστήριο (δεύτερο τμήμα), συγκείμενο από τους C. W. A. Timmermans, πρόεδρο τμήματος, C. Gulmann και J. N. Cunha Rodrigues, F. Macken και N. Colneric (εισηγητής), δικαστές, γενικός εισαγγελέας: M. Poiares Maduro, γραμματέας: R. Grass, εξέδωσε στις 13 Ιουλίου 2004 απόφαση με το ακόλουθο διατακτικό:
   
               1.
            
            
               Η Ιταλική Δημοκρατία, μη έχοντας συνεργασθεί καλόπιστα με την Επιτροπή των Ευρωπαϊκών Κοινοτήτων στο πλαίσιο υποθέσεως σχετικής με την υγεία και την ασφάλεια των εργαζομένων σε μονάδα καθαρισμού λυμάτων κείμενη στην κοινότητα του Mandello del Lario στη Λομβαρδία (Ιταλία), παρέβη τις υποχρεώσεις που υπέχει από το άρθρο 10 ΕΚ.
            
         
               2.
            
            
               Καταδικάζει την Ιταλική Δημοκρατία στα δικαστικά έξοδα.
            
         
      (1)  ΕΕ C 101 της 26.4.2003.